బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
సల్మాన్‌ని వివాదంలో పడేసిన 'రేప్ కామెంట్స్'!
బాలీవుడ్ బడా స్టార్ హీరో సల్మాన్ ఖాన్ మరో వివాదంలో ఇరుక్కున్నారు. తాజాగా ఓ ఆన్‌లైన్ పోర్టల్‌కి ఇచ్చిన ఇంటర్వ్యూలో
TNN | Updated:
Jun 21, 2016, 01:49PM IST
సల్మాన్‌ని వివాదంలో పడేసిన 'రేప్ కామెంట్స్'!
బాలీవుడ్ బడా స్టార్ హీరో సల్మాన్ ఖాన్ మరో వివాదంలో ఇరుక్కున్నారు. తాజాగా ఓ ఆన్‌లైన్ పోర్టల్‌కి ఇచ్చిన ఇంటర్వ్యూలో సల్మాన్ చేసిన వ్యాఖ్యలే అందుకు కారణం అయ్యాయి. "సుల్తాన్ సినిమా షూటింగ్ సమయంలో కుస్తీ ఫైటింగ్ ముగించుకుని రింగులోంచి బయటికొచ్చిన తర్వాత తాను రేప్‌కి గురైన యువతిలా ఫీలయ్యేవాడినని... నడవడానికి కూడా ఇబ్బంది పడేవాడిని" అని సల్మాన్ వ్యాఖ్యానించడం వివాదాస్పదమైంది. రేప్‌కి గురైన యువతితో తనని తాను పోల్చుకోవడం అంటే అలాంటి అత్యాచార బాధితురాళ్లని సల్మాన్ కింపరిచినట్టేనని మహిళా సంఘాలు మండిపడుతున్నాయి. సల్మాన్ చేసిన వ్యాఖ్యలపై సోషల్ మీడియాలో సైతం ఆగ్రహం వ్యక్తమవుతోంది.
"షూటింగ్ సమయంలో 100 నుంచి 120 కిలోల బరువున్న వ్యక్తుల్ని పదేపదే గాల్లోకి ఎత్తి పడేయాల్సి వచ్చేది. నిజంగా రింగులోనైతే కేవలం ఒక్కసారే అలా జరుగుతుంది. కానీ ఇక్కడ వివిధ యాంగిల్లో షూట్ చేయడం కోసం పది పది సార్లు బరువైన వ్యక్తుల్ని గాల్లోకి ఎత్తిపడేయాల్సి వచ్చేది. అలా రోజుకు ఆరు గంటలపాటు జరిగేది. అదంతా చాలా క్లిష్టతరమైన పని. ఆ ట్రైనింగ్, షూటింగ్స్ తర్వాత రింగులోంచి బయటికి వెళ్లేటప్పుడు నా పరిస్థితి రేప్‌కి గురైన యువతిలా వుండేది" అని సల్మాన్ ఈ ఇంటర్వ్యూలో చెప్పుకొచ్చాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.